---
# System prepended metadata

title: Untitled

---

## Hovedstyret sine vinstraffregler
Sist revidert: 12.10.2022



**§-1** Vinstraffing er en obligatorisk straff ved Hovedstyret, heretter kalt HS
* **§-1.1** Vinstraffreglene skal følges som de er definert her. Dersom det er store forskjeller i praktiserte regler og de som er definert skal sittende vintraffansvarlig komme med forsleslått revidering av reglene

**§-2** **Definisjoner**
* **§-2.1** Ved "flertall i HS" menes heretter at over halvparten av HS må være tilstede, og over halvparten av tilstedeværende må stemme for
* **§-2.2** En vinstraff er definert ved 100NOK
* **§-2.3** Ved mindre overtredelser kan en ølstraff, definert ved 33NOK (3 øl = 1 vin), deles ut
* **§-2.4** Ved ekstra store overtredelser kan spritstraff på 300NOK bli gitt (3 vinstraffer)



**§-4** Dersom intet annet er spesifisert, vil et paragrafbrudd gi en vinstraff
* **§-4.1** Når en straff skal gis, kan den bli modifisert (økt eller redusert) ved flertall i HS, dersom noe ikke er tatt hensyn til av disse vedtektene 

**Styrerepresentasjon**
**§-5** Når HS sine medlemmer repesenterer styret skal følgende paragrafer følges
* **§-5.1** Styrebånd skal til enhver tid sitte på riktig. Dvs. ikke opp ned, på feil skulder, over dressjakke osv.
* **§-5.2** På eksterne arrangementer er de som møter fra HS pliktig til å stille med styregave til arrangerende styre. Dette skal ikke være en drikkegave

**HS-Møter**
**§-6** Alle medlemmer av HS er pliktig til å stille på HS sine møter
* **§-6.1** Inkallingen til møter skal sendes på mail av leder senest 48 timer før møtestart
    * **§-6.1.1** All informasjon som er nødvendig for deltagere å få med seg før møtet skal være tilstede i denne inkallingen
    * **§-6.1.2** Dersom inkallingen er manglende, kan den bli underkjent ved flertall i HS
    * **§-6.1.3** Saker som kommer inn etter inkallingen skal legges inn fortløpende av leder
        * **§-6.1.3.1** Saker som kommer etter klokka 20:00 dagen før møtet vil IKKE føre til underkjenning om de ikke er inkludert i referatet ved møtestart
* **§-6.2** Dersom man ikke har mulighet til å møte til satt møtetid må dette informeres om senest 24 timer før møtestart
    * **§-6.2.1** Dersom noe tilsier det kan straff unngås ved å oppgi grunn innen møtedagen er omme
    * **§-6.2.1** Slike tilfeller kan bli godkjent av leder eller flertall i HS
    * **§-6.2.1** Fyllesyke er aldri godkjent grunn
* **§-6.3** Ved forsentkomminger på 1 min eller mer, gis en ølstraff
    * **§-6.3.1** Ved forsentkomminger på mer enn 5 min, gis en vinstraff
* **§-6.4** Dersom man ikke skal delta på møte er man pliktig til å skaffe vara som kan overta plassen sin
    * **§-6.4.1** Dersom ingen vara er tilgjengelig skal man oppgi det man ville ha lagt fram på møtet ved å enten legge det inn i møtereferat, eller sende det i HS sin hoved-kommunikasjonskanal FØR møtestart slik at resterende deltagere kan se på det under møtet
    * **§-6.4.2** Dette inkluderer, men er ikke nødvendigvis begrenset til, status, saker man skal legge fram, og eventuelle meninger man har om saker som blir tatt opp

* **§-6.5** Hvis det spekuleres i at et medlem finner på grunner for å slippe unna straff kan det tas opp til vurdering (jf §-10) 

**Todo's**
**§-7** TODOs som blir gitt på møter må gjennomføres innen gitt tidsfrist (en uke dersom det ikke er spesifisert noe annet)

**Referering**
**§-8** Alle møter skal bli referert av to medlemmer som oppgis i møteinkallingen
* **§-8.1** Hvis et møtereferat blir underkjent ved neste møte vil referenter få en ølstraff eller vinstraff, avhengig av hvor mye som mangler
* **§-8.2** Hovedreferent er ansvarlig for å legge ut sensurert referat på online sin offentlige wiki innen en uke etter møtestart

**Servering**
**§-9** Alle fysiske møter har en serveringsansvarlig oppgitt i inkallingen som er pliktig til å stille med noe spiselig til HS sine medlemmer på møtet
* **§-9.1** Serveringen skal være selvlagd. Noe som er kjøpt ferdiglaget vil bli underkjent
* **§-9.2** Dersom brownies serveres to uker på rad vil den andre serveringen bli underkjent
* **§-9.3** Ved for dårlig kvalitet på servering kan den underkjennes ved flertall av tilstedeværende HS-medlemmer
 
 **§-10** Alle medlemmer har på hvert møte lov til å melde straff på et annet medlem dersom de synes det er fortjent
* **§-10.1** Både anklager og anklagde vil få legge fram sin sak om ønskelig. Straff vil bli gitt ved flertall i HS

**Frister**
**§-11** Vinstraffer har en tilbakevirkende effekt på to uker. Dvs. at man ikke kan melde straff på noen for noe som skjedde mer enn 14 dager i fortid
* **§-11.1** Klagefristen på straffer er også på 14 dager. Dersom en straff blir klaget på innen denne fristen kan den bli fjernet ved flertall i HS
 
 **§-12** Hvis to eller flere HS-medlemmer blir enige kan de konkurrere om vin-/ølstraffer
* **§-12.1** Slike avtaler en bindende når de blir ingått og man kan ikke ombestemme seg under eller etter konkurransen

**Maks antall straffer**
**§-13** Et medlem kan ikke ha straffer som tilsvarer mer enn 100KR per medlem av HS. (eg. maks 9 vinstraffer på en person per Sep.2022)
* **§-13.1** Eventuelle overskridelser her håndteres av Leder og eventuelt nestleder

**Varighet**
**§-14** Vinstraffer står til de er betalt

**Vinstraffansvarlig**
**§-15** HS skal alltid ha en vinstraffansvarlig
* **§-15.1** Vinstraffansvarlig har ansvar for å føre opp straffer og sørge for at HS sine vinstraffregler blir opprettholdt 

**Bruk av straffer**
**§-16** Bruk av vinstraffpotten forbeholdes hyttetur eller annen teambuilding
* **§-16.1** Medlem kan selv bruke penger fra potten sin til fellesskapet og deretter få tilsvarende straffer fjernet fra redwine av vinstraffansvarlig
* **§-16.2** Hva potten kan brukes på er opp til HS sine medlemmer, men vil vanligvis være alkohol, blandevann, snacks ol.
* **§-16.3** Vinstraffansvarlig må få sine straffer fjernet av leder
